S-1125/2020

I

Mál þetta, sem dómtekið var 5. október s.l., höfðaði lögreglustjórinn á höfuðborgarsvæðinu með ákæru 28. apríl 2020 á hendur M-x-x U-x-x, kt. 0000000000, […] í […], fyrir eftirtalin umferðarlagabrot með því að hafa;

1. „Sunnudaginn 16. júní 2019, ekið bifreiðinni […] sviptur ökurétti með 78 km hraða á klukkustund, að teknu tilliti til vikmarka, um Sæbraut í Reykjavík á vegarkafla við Langholtsveg, þar sem leyfður hámarkshraði var 60 km á klukkustund.

M: 007201938276

Telst brot þetta varða við 2., sbr. 4. mgr. 37. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Sunnudaginn 1. september 2019 ekið bifreiðinni […] sviptur ökurétti og undir áhrifum áfengis (í blóði mældist vínandamagn 0,56‰) um Reykjavíkurveg í Hafnarfirði, þar sem lögregla stöðvaði aksturinn á Linnetsstíg við Strandgötu.

M: 007201955306

Telst brot þetta varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Fimmtudaginn 24. október 2019, ekið bifreiðinni […] sviptur ökurétti með 124 km hraða á klukkustund, að teknu tilliti til vikmarka, um Hafnarfjarðarveg í Kópavogi á vegarkafla við Arnarnesveg, þar sem leyfður hámarkshraði var 80 km á klukkustund.

M: 007201967698

Telst brot þetta varða við 2., sbr. 4. mgr. 37. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Þriðjudaginn 5. nóvember 2019, ekið bifreiðinni […] sviptur ökurétti um Sæbraut í Reykjavík, við Holtaveg.

M: 007201970486

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

5. Sunnudaginn 12. janúar 2020 ekið bifreiðinni […] sviptur ökurétti og undir áhrifum áfengis (í blóði mældist vínandamagn 0,55 ‰) um Tryggvagötu og Vesturgötu í Reykjavík, þar sem lögregla stöðvaði aksturinn við Mjóstræti.

M: 00720201559

Telst brot þetta varða við 1., sbr. 2. mgr. 49. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.“

Ákærði kom fyrir dóminn og viðurkenndi skýlaust brot sín. Taldi dómari ekki ástæðu til að draga í efa að játning hans væri sannleikanum samkvæm, enda samrýmdist hún gögnum málsins. Var því ákveðið að fara með málið að hætti 164. gr. laga nr. 88/2008, og látið nægja að skírskota til ákæru um málsatvik, sbr. 4. mgr. 183. gr. sömu laga. Krefst ákærði vægustu refsingar sem lög framast leyfa og að allur sakarkostnaður greiðist úr ríkissjóði.

II

Í ljósi skýlausrar játningar ákærða telst sannað að hann hafi gerst sekur um þá háttsemi sem hann er sakaður um í ákæru og eru brot hans þar rétt heimfærð til refsiákvæða.

Ákærði er fæddur í [...]. Samkvæmt fyrirliggjandi sakavottorði hafa honum tvívegis verið gerð refsiviðurlög. Annars vegar gekkst hann undir lögreglustjórasátt 3. júlí 2014 vegna ölvunaraksturs og aksturs án þess að hafa öðlast ökuréttindi, og var þá gert að greiða 100.000 krónur í sekt og sæta sviptingu ökuréttar í sex mánuði. Í síðara skiptið gekkst hann undir viðurlagaákvörðun í Héraðsdómi Reykjaness 9. maí 2019, m.a. vegna sömu brota á umferðarlögum. Var hann þá sviptur ökurétti í 2 ár frá sama degi og sekt ákvörðuð 300.000 krónur.

Í máli þessu er ákærði nú sakfelldur fyrir að hafa alls fimm sinnum ekið bifreið sviptur ökurétti, tvívegis fyrir að hafa ekið undir áhrifum áfengis og jafnoft að hafa ekið umfram lögleyfðan hámarkshraða. Í ljósi ítrekaðra brota hans nú, svo og fyrri sakaferils, en að jafnframt að teknu tilliti til þess að ákærði játaði skýlaust brot sín, þykir refsing hans hæfilega ákveðin fangelsi í 75 daga. Þá ber með vísan 101. gr. umferðarlaga nr. 77/2019 að svipta ákærða ökurétti ævilangt.

Í samræmi við úrslit málsins og með vísan til 1. mgr. 235. gr. laga nr. 88/2008 um meðferð sakamála verður ákærði dæmdur til greiðslu sakarkostnaðar lögreglu, 49.196 krónur, svo og þóknunar skipaðs verjanda ákærða, G-kk-ef S-x-x R-kk-ef lögmanns, 111.600 krónur, að meðtöldum virðisaukaskatti.

I-kk-nf E-kk-nf héraðsdómari kvað upp dóminn.

Dómsorð:

Ákærði, M-x-x U-x-x, sæti fangelsi í 75 daga.

Ákærði er sviptur ökurétti ævilangt frá birtingu dómsins að telja.

Ákærði greiði 160.796 krónur í sakarkostnað, þar af 111.600 krónur til skipaðs verjanda ákærða, G-kk-ef S-x-x R-kk-ef lögmanns.

I-kk-nf E-kk-nf þóknunar skipaðs verjanda ákærða, G-kk-ef S-x-x R-kk-ef lögmanns, 111.600 krónur, að meðtöldum virðisaukaskatti.

I-kk-nf E-kk-nf héraðsdómari kvað upp dóminn.

Ákærði, M-x-x U-x-x, sæti fangelsi í 75 daga.

Ákærði er sviptur ökurétti ævilangt frá birtingu dómsins að telja.

Ákærði greiði 160.796 krónur í sakarkostnað, þar af 111.600 krónur til skipaðs verjanda ákærða, G-kk-ef S-x-x R-kk-ef lögmanns.

I-kk-nf E-kk-nf